CELEX: 32012D0040
Language: fi
Date: 2012-01-24 00:00:00
Title: 2012/40/EU: Komission täytäntöönpanopäätös, annettu 24 päivänä tammikuuta 2012 , päätöksen 2008/855/EY muuttamisesta siltä osin kuin on kyse tiettyjen lihan ja lihavalmisteiden lähettämisestä muihin jäsenvaltioihin sen liitteessä olevassa III osassa luetelluilla alueilla sijaitsevilta tiloilta (tiedoksiannettu numerolla K(2012) 181)  ETA:n kannalta merkityksellinen teksti

26.1.2012   
            
            
               FI
            
            
               Euroopan unionin virallinen lehti
            
            
               L 23/9
            
         KOMISSION TÄYTÄNTÖÖNPANOPÄÄTÖS,
   annettu 24 päivänä tammikuuta 2012,
   päätöksen 2008/855/EY muuttamisesta siltä osin kuin on kyse tiettyjen lihan ja lihavalmisteiden lähettämisestä muihin jäsenvaltioihin sen liitteessä olevassa III osassa luetelluilla alueilla sijaitsevilta tiloilta
   (tiedoksiannettu numerolla K(2012) 181)
   (ETA:n kannalta merkityksellinen teksti)
   (2012/40/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY (1) ja erityisesti sen 9 artiklan 4 kohdan,
   ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (2) ja erityisesti sen 10 artiklan 4 kohdan,
   sekä katsoo seuraavaa:
   
               (1)
            
            
               Eläinten terveyttä koskevista toimenpiteistä klassisen sikaruton torjumiseksi eräissä jäsenvaltioissa 3 päivänä marraskuuta 2008 tehdyssä komission päätöksessä 2008/855/EY (3) säädetään tietyistä klassisen sikaruton torjuntatoimenpiteistä päätöksen liitteessä esitetyissä jäsenvaltioissa tai niiden alueilla.
            
         
               (2)
            
            
               Päätöksen 2008/855/EY 7 artiklan 1 kohdan mukaan asianomaisten jäsenvaltioiden, joilla on sen liitteessä olevassa III osassa lueteltuja alueita, on varmistettava, että tuoretta sianlihaa liitteessä olevassa III osassa luetelluilla alueilla sijaitsevilta tiloilta ja tästä sianlihasta koostuvia tai sitä sisältäviä raakalihavalmisteita ja lihavalmisteita ei lähetetä muihin jäsenvaltioihin.
            
         
               (3)
            
            
               Kyseisen liitteen III osassa luetellaan nykyisin koko Romanian alue.
            
         
               (4)
            
            
               Romania on toimittanut komissiolle tietoja, jotka osoittavat, että klassisen sikaruton tilanne on kyseisessä jäsenvaltiossa parantunut merkittävästi päätöksen 2008/855/EY tekemisen jälkeen.
            
         
               (5)
            
            
               Romania on pyytänyt, että kyseisessä jäsenvaltiossa pidetyistä sioista saadun tuoreen sianlihan ja siitä koostuvien tai sitä sisältävien raakalihavalmisteiden ja lihavalmisteiden lähettäminen muihin jäsenvaltioihin sallittaisiin sillä edellytyksellä, että kyseisten hyödykkeiden turvallisuus varmistetaan kanavoidun järjestelmän avulla.
            
         
               (6)
            
            
               Tällainen järjestelmä koostuisi tiloista tai yhdestä tai useammasta epidemiologisesta yksiköstä, jotka käyttävät yhteistä bioturvallisuuden hallintajärjestelmää ja vakiintunutta toimitusketjua, jotta varmistetaan, että siellä pidettävällä sikojen alapopulaatiolla on muista erottuva terveystilanne klassisen sikaruton osalta. Kyseiset tilat tai epidemiologiset yksiköt sijaitsevat alueilla, joilla sovelletaan seurantaa, torjuntaa ja bioturvallisuustoimenpiteitä.
            
         
               (7)
            
            
               Kanavoituun järjestelmään kuuluvat tilat sekä laitokset, jotka tuottavat, varastoivat ja jalostavat tuoretta sianlihaa sekä tästä sianlihasta koostuvia tai sitä sisältäviä raakalihavalmisteita ja lihavalmisteita, olisi hyväksyttävä toimivaltaisen viranomaisen toimesta ja ilmoitettava komissiolle, edellyttäen että ne täyttävät päätöksessä 2008/855/EY säädetyt terveyttä koskevat lisävaatimukset.
            
         
               (8)
            
            
               Lisäksi tällaisen lihan ja tällaisesta lihasta koostuvien tai sitä sisältävien raakalihavalmisteiden ja lihavalmisteiden tuotanto, varastointi ja jalostus olisi tehtävä erillään muista tuotteista, jotka koostuvat sellaisesta lihasta tai sisältävät sellaista lihaa, joka on saatu sioista, jotka ovat peräisin päätöksen 2008/855/EY liitteessä olevassa III osassa luetelluilla alueilla sijaitsevilta kanavoidun järjestelmän ulkopuolisilta tiloilta.
            
         
               (9)
            
            
               Jotta varmistetaan kanavoidun järjestelmän piirissä tuotettujen lihan, lihavalmisteiden ja raakalihavalmisteiden turvallisuus, olisi toimivaltaisen viranomaisen tehtävä säännöllisesti tarkastuksia tiloilla, jotka muodostavat osan kanavoitua järjestelmää.
            
         
               (10)
            
            
               Yhteisön toimenpiteistä klassisen sikaruton torjumiseksi 23 päivänä lokakuuta 2001 annetussa neuvoston direktiivissä 2001/89/EY (4) vahvistetaan unionin vähimmäistoimenpiteet klassisen sikaruton torjumiseksi. Kyseisessä direktiivissä säädetään, että kun klassisen sikaruton primääritapaus luonnonvaraisissa sioissa on varmistunut, jäsenvaltion toimivaltaisen viranomaisen on viipymättä klassisen sikaruton leviämisriskin vähentämiseksi määrättävä erinäisiä kyseisessä direktiivissä yksityiskohtaisesti esitettyjä toimenpiteitä.
            
         
               (11)
            
            
               Säännöllisissä tarkastuksissa, joita toimivaltainen viranomainen tekee tiloilla, jotka muodostavat osan kanavoitua järjestelmää, olisi erityisesti tarkistettava, että kyseisiä toimenpiteitä sovelletaan tehokkaasti.
            
         
               (12)
            
            
               Klassisen sikaruton toteamisessa käytettäviä diagnostisia menettelyjä, näytteenottomenetelmiä ja laboratoriotestien tulosten arviointikriteereitä koskevan taudinmäärityskäsikirjan hyväksymisestä 1 päivänä helmikuuta 2002 tehdyssä komission päätöksessä 2002/106/EY (5) määritellään sopivimmat näytteenottomenetelmät ja laboratoriotestien tulosten arviointikriteerit tämän taudin oikean diagnoosin tekemiseksi eri tilanteissa. Kyseisiä menetelmiä ja kriteerejä olisi sen vuoksi käytettävä säännöllisissä tarkastuksissa, jotka toimivaltainen viranomainen tekee tiloilla, jotka muodostavat osan kanavoitua järjestelmää.
            
         
               (13)
            
            
               Ihmisravinnoksi tarkoitettujen eläinperäisten tuotteiden virallisen valvonnan järjestämistä koskevista erityissäännöistä 29 päivänä huhtikuuta 2004 annetussa Euroopan parlamentin ja neuvoston asetuksessa (EY) N:o 854/2004 (6) säädetään, että jäsenvaltioiden on varmistettava, että tuoreen lihan virallinen valvonta toteutetaan kyseisen asetuksen liitteen I mukaisesti. Kyseisessä asetuksessa säädetään myös, että terveysmerkinnät tehdään, kun virallisessa valvonnassa ei ole ilmennyt minkäänlaisia puutteita, joiden perusteella liha ei kelpaa ihmisravinnoksi. Näin ollen kanavoidun järjestelmän piirissä tuotettu tuore liha olisi merkittävä asetuksen (EY) N:o 854/2004 liitteessä I olevan I jakson III luvussa esitetyllä terveysmerkillä, jotta sen lähettäminen muihin jäsenvaltioihin voidaan sallia.
            
         
               (14)
            
            
               Eläinperäisiä elintarvikkeita koskevista erityisistä hygieniasäännöistä 29 päivänä huhtikuuta 2004 annetussa Euroopan parlamentin ja neuvoston asetuksessa (EY) N:o 853/2004 (7) säädetään, että elintarvikealan toimijat saavat saattaa kyseisen asetuksen mukaista hyväksymistä edellyttävissä laitoksissa käsiteltyjä eläinperäisiä tuotteita markkinoille ainoastaan, jos tuotteissa on joko asetuksen (EY) N:o 854/2004 mukaisesti käytetty terveysmerkki tai, kun mainitussa asetuksessa ei edellytetä terveysmerkin käyttämistä, asetuksen (EY) N:o 853/2004 liitteen II mukaisesti käytetty tunnistusmerkki. Kanavoidun järjestelmän piirissä tuotettua sianlihaa sisältävät raakalihavalmisteet ja lihavalmisteet olisi sen vuoksi merkittävä asetuksen (EY) N:o 853/2004 liitteessä II olevassa I jaksossa säädetyllä tunnistusmerkillä, jotta niiden lähettäminen muihin jäsenvaltioihin voidaan sallia.
            
         
               (15)
            
            
               Elintarvike- ja eläinlääkintätoimisto teki tarkastuksen Romaniassa heinäkuussa 2011. Useita merkittäviä puutteita todettiin klassisen sikaruton torjunta- ja seurantaohjelman täytäntöönpanossa sekä Romanian ehdottamassa kanavoidussa järjestelmässä. Raportin päätelmänä oli kuitenkin, että tällaisen järjestelmän täytäntöönpano kyseisessä jäsenvaltiossa on mahdollista toteuttaa tehokkaasti, kunhan tehdään joitain suhteellisen vähäisiä muutoksia. Elintarvike- ja eläinlääkintätoimiston raportissa esitettiin erityisiä suosituksia siitä, miten Romanian viranomaiset voivat parantaa näitä puutteita. Tarkastuksen jälkeen Romania on ilmoittanut komissiolle, että tarkastuksessa havaitut puutteet on korjattu sen jälkeen, kun on pantu täytäntöön niitä koskeva toimintasuunnitelma. Komissio on tutkinut asianomaiset korjaukset ja katsoo, että ne ovat riittävät, jotta kanavoitu järjestelmä voi toimia tehokkaasti.
            
         
               (16)
            
            
               Lisäksi Romanian esittämä klassisen sikaruton torjunta- ja seurantaohjelma hyväksyttiin 1 päivänä tammikuuta 2012 alkavaksi ja 31 päivänä joulukuuta 2012 päättyväksi ajanjaksoksi jäsenvaltioiden vuodeksi 2012 ja sitä seuraaviksi vuosiksi esittämien eräiden eläintautien ja zoonoosien vuotuisten ja monivuotisten hävittämis-, torjunta- ja seurantaohjelmien hyväksymisestä ja niihin myönnettävästä unionin rahoituksesta 30 päivänä marraskuuta 2011 annetulla komission täytäntöönpanopäätöksellä 2011/807/EU (8). Romania on kyseisen ohjelman puitteissa ja edellä tarkoitetun toimintasuunnitelman yhteydessä pannut täytäntöön klassista sikaruttoa koskevia lisävalvontatoimenpiteitä, ja tulokset ovat olleet myönteisiä.
            
         
               (17)
            
            
               Käytettävissä olevat tiedot huomioon ottaen on aiheellista sallia tässä päätöksessä säädettyjen säännösten mukaisesti Romaniassa pidetyistä sioista saadun tuoreen sianlihan sekä tästä sianlihasta koostuvien tai sitä sisältävien raakalihavalmisteiden ja lihavalmisteiden lähettäminen muihin jäsenvaltioihin, edellyttäen että kyseisen jäsenvaltion ehdottama kanavoitu järjestelmä on käytössä.
            
         
               (18)
            
            
               Sen vuoksi päätöstä 2008/855/EY olisi muutettava.
            
         
               (19)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Lisätään päätökseen 2008/855/EY 8 c artikla seuraavasti:
   
      ”8 c artikla
      Tuoreen sianlihan ja siitä koostuvien tai sitä sisältävien raakalihavalmisteiden ja lihavalmisteiden lähettäminen muihin jäsenvaltioihin liitteessä olevassa III osassa luetelluilta alueilta
      1.   Poiketen siitä, mitä 7 artiklan 1 kohdassa säädetään, asianomaiset jäsenvaltiot, joilla on liitteessä olevassa III osassa lueteltuja alueita, voivat sallia tuoreen sianlihan sekä tällaisesta lihasta koostuvien tai sitä sisältävien raakalihavalmisteiden ja lihavalmisteiden lähettämisen muihin jäsenvaltioihin, jos ne
      
                  a)
               
               
                  on saatu sioista, jotka on pidetty syntymästään lähtien tiloilla,
                  
                              i)
                           
                           
                              jotka toimivaltainen viranomainen hyväksyy tarkoitusta varten ja jotka se ilmoittaa komissiolle ja muille jäsenvaltioille;
                           
                        
                              ii)
                           
                           
                              jotka toteuttavat toimivaltaisen viranomaisen hyväksymää bioturvallisuussuunnitelmaa;
                           
                        
                              iii)
                           
                           
                              jotka ovat ainoastaan ottaneet vastaan sikoja tiloilta, jotka
                              
                                          —
                                       
                                       
                                          on hyväksytty tämän päätöksen mukaisesti tai
                                       
                                    
                                          —
                                       
                                       
                                          sijaitsevat alueilla, joita ei ole lueteltu liitteessä ja joita mitkään kansallisen tai unionin lainsäädännön mukaiset klassista sikaruttoa koskevat rajoitukset eivät koskeneet sikojen vastaanottoa edeltäneen kuuden kuukauden jakson aikana; ajanjakso, joka edeltää tilalle tämän päätöksen mukaisesti annetun hyväksynnän päivämäärää, sisältyy kyseiseen kuuden kuukauden jaksoon;
                                       
                                    
                        
                              iv)
                           
                           
                              jotka toimivaltainen viranomainen tarkastaa säännöllisesti vähintään kolmen kuukauden välein; näiden tarkastusten aikana toimivaltaisen viranomaisen on vähintään
                              
                                          —
                                       
                                       
                                          noudatettava päätöksen 2002/106/EY liitteessä olevassa III luvussa säädettyjä ohjeita;
                                       
                                    
                                          —
                                       
                                       
                                          suoritettava kliininen tutkimus päätöksen 2002/106/EY liitteessä olevan IV luvun A osassa säädettyjen tarkastus- ja näytteenottomenettelyjen mukaisesti;
                                       
                                    
                                          —
                                       
                                       
                                          tarkastettava direktiivin 2001/89/EY 15 artiklan 2 kohdan b alakohdan toisen, neljännen, viidennen, kuudennen ja seitsemännen luetelmakohdan säännösten tosiasiallinen soveltaminen;
                                       
                                    
                                          —
                                       
                                       
                                          välittömästi keskeytettävä tai peruutettava hyväksyntä, jos vaatimuksia ei noudateta;
                                       
                                    
                        
                              v)
                           
                           
                              joilla eläimille on tehty negatiivisin tuloksin klassisen sikaruton laboratoriotestaus näytteistä, jotka on otettu niiden näytteenottomenettelyjen mukaisesti, jotka on vahvistettu klassisen sikaruton valvontasuunnitelmassa, jota toimivaltainen viranomainen on toteuttanut vähintään kuuden kuukauden ajan ennen siirtoa b alakohdassa tarkoitettuun teurastamoon;
                           
                        
                              vi)
                           
                           
                              jotka sijaitsevat sellaisen alueen keskellä, joka on säteeltään vähintään 10 km ja jossa sikatilojen eläimille on tehty negatiivisin tuloksin klassisen sikaruton laboratoriotestaus näytteistä, jotka on otettu niiden näytteenottomenettelyjen mukaisesti, jotka on vahvistettu klassisen sikaruton valvontasuunnitelmassa, jota toimivaltaiset viranomaiset ovat toteuttaneet vähintään kolmen kuukauden ajan ennen siirtoa b alakohdassa tarkoitettuun teurastamoon;
                           
                        
                              vii)
                           
                           
                              jotka sijaitsevat hallintoalueella, jossa
                              
                                          —
                                       
                                       
                                          toteutetaan komission hyväksymää klassisen sikaruton torjunta- ja seurantaohjelmaa;
                                       
                                    
                                          —
                                       
                                       
                                          klassisen sikaruton ilmaantuvuus ja esiintyvyys kotieläiminä pidettävissä ja luonnonvaraisissa sioissa on vähentynyt merkittävästi;
                                       
                                    
                                          —
                                       
                                       
                                          klassisen sikaruttoviruksen leviämisestä sioissa ei ole havaittu mitään näyttöä viimeksi kuluneiden 12 kuukauden aikana;
                                       
                                    
                        
            
                  b)
               
               
                  on tuotettu teurastamoissa, leikkaamoissa ja lihanjalostuslaitoksissa,
                  
                              i)
                           
                           
                              jotka toimivaltainen viranomainen hyväksyy tarkoitusta varten ja jotka se ilmoittaa komissiolle ja jäsenvaltioille;
                           
                        
                              ii)
                           
                           
                              joissa muihin jäsenvaltioihin lähetettäväksi kelpoisen tuoreen lihan sekä tästä lihasta koostuvien tai sitä sisältävien raakalihavalmisteiden ja lihavalmisteiden tuotanto, varastointi ja jalostus tapahtuu erillään muiden sellaisten tuotteiden, jotka koostuvat tuoreesta lihasta tai sisältävät sitä, ja sellaisten raakalihavalmisteiden ja lihavalmisteiden tuotannosta, varastoinnista ja jalostuksesta, jotka koostuvat lihasta tai sisältävät lihaa, joka on saatu sioista, jotka ovat peräisin tai tulevat muilta tiloilta kuin niiltä, jotka on hyväksytty a alakohdan i alakohdan mukaisesti.
                           
                        
            2.   Edellä 1 kohdassa tarkoitettu tuore sianliha on merkittävä asetuksen (EY) N:o 854/2004 liitteessä I olevan I jakson III luvussa säädetyn mukaisesti.
      Edellä 1 kohdassa tarkoitetusta lihasta koostuvat tai sitä sisältävät raakalihavalmisteet ja lihavalmisteet on merkittävä asetuksen (EY) N:o 853/2004 liitteessä II olevassa I jaksossa säädetyn mukaisesti.”
   
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 24 päivänä tammikuuta 2012.
      
         
            Komission puolesta
         
         John DALLI
         
            Komission jäsen
         
      
   
   
      (1)  EYVL L 395, 30.12.1989, s. 13.
   
      (2)  EYVL L 224, 18.8.1990, s. 29.
   
      (3)  EUVL L 302, 13.11.2008, s. 19.
   
      (4)  EYVL L 316, 1.12.2001, s. 5.
   
      (5)  EYVL L 39, 9.2.2002, s. 71.
   
      (6)  EUVL L 139, 30.4.2004, s. 206.
   
      (7)  EUVL L 139, 30.4.2004, s. 55.
   
      (8)  EUVL L 322, 6.12.2011, s. 11.